Neeme Suur, 2023
**Neeme Suur** (sündinud 2. septembril 1968 Haapsalus) on Eesti poliitik ja kaitseliitlane, reservohvitser. Ta on olnud XII Riigikogu liige ja Lääne maavanem aastatel 2008–2011 ning 2015–2017.

Neeme Suur on lõpetanud Eesti Maaülikooli 2005 loodusvarade kaitse ja kasutamise erialal.

Poliitiline tegevus
-------------------

Neeme Suur (2011)
Ta on alates 1998. aastast Sotsiaaldemokraatliku Erakonna liige.  Kuulub Sotsiaaldemokraatliku Erakonna volikogusse.

Ta nimetati 7. veebruaril 2008 Lääne maavanemaks 18. veebruarist 2008 kuni 17. veebruarini 2013. Ta kandideeris 2011. aasta Riigikogu valimistel. Ta sai Hiiu, Lääne ja Saare maakonnas 1970 häält ning osutus valituks, mistõttu ta vabastati Lääne maavanema ametist alates 4. aprillist 2011 seoses Riigikogu liikmeks asumisega. Ta nimetati uuesti Lääne maavanemaks 11. septembrist 2015 kuni 10. septembrini 2020. Seoses maavalitsuste töö lõpetamisega vabastanuks Vabariigi Valitsus ta 31. detsembril 2017 maavanema ametist, kuid seoses 2017. aasta kohaliku omavalitsuse volikogu valimistel volikogu liikmeks valimise tõttu vabastas valitsus ta ametist juba volikogu liikmeks asumise päevast.

On olnud Risti vallavanem.

Ta kandideeris 2023. aasta valimistel Riigikokku, kogus valimisringkonnas nr 5 (Hiiu-, Lääne- ja Saaremaa) 488 häält ning ei osutunud valituks.

Tegevus Kaitseliidus
--------------------

Neeme Suur on Kaitseliidu Lääne maleva Risti malevkonna liige 1992. aastast. Ta on teeninud rühma- ja kompaniipealikuna ning malevapealiku abina, teda on valitud malevkonna ja maleva juhatuse liikmeks. Ta on lõpetanud Kaitseliidu Kooli kompaniiülemate kursuse.

20. juuli 2013 seisuga oli Suur Kaitseliidu Vanematekogu liige. Tema sõjaväeline auaste on kapten.

Viited
------

1. ↑  Elektrooniline Riigi Teataja. Vabariigi Valitsuse 07.02.2008 korraldus nr 72 "Lääne maavanema ametisse nimetamine". Avaldamismärge: RTL 2008, 14, 207.
2. ↑  Elektrooniline Riigi Teataja. Vabariigi Valitsuse 31.03.2011 korraldus nr 158 "Lääne maavanema teenistusest vabastamine". Avaldamismärge: RT III, 02.04.2011, 3.
3. ↑  Elektrooniline Riigi Teataja. Vabariigi Valitsuse 10.09.2015 korraldus nr 377 "Lääne maavanema ametikohale nimetamine". Avaldamismärge: RT III, 11.09.2015, 5.
4. ↑  Elektrooniline Riigi Teataja. Vabariigi Valitsuse 21.09.2017 korraldus nr 260 "Maavanemate teenistusest vabastamine". Avaldamismärge: RT III, 26.09.2017, 2.
5. ↑  Elektrooniline Riigi Teataja. Vabariigi Valitsuse 26.10.2017 korraldus nr 298 "Maavanemate teenistusest vabastamine kohaliku omavalitsuse volikogu liikmeks valimise tõttu ja Vabariigi Valitsuse 21. septembri 2017. a korralduse nr 260 „Maavanemate teenistusest vabastamine" muutmine". Avaldamismärge: RT III, 28.10.2017, 1.

Välislingid
-----------

|  |  |
| --- | --- |
|  | Pildid, videod ja helifailid Commonsis: **Neeme Suur** |

* Neeme Suure blogi
* Neeme Suur Lääne maavalitsuse lehel
* VVK, Riigikogu valimised 2011: Neeme Suur
* Lehte Ilves. Risti volikogu juhib leitnant Neeme Suur. Lääne Elu, 1. märts 2005.

|  |  |  |
| --- | --- | --- |
| Eelnev**Maaja Toompuu (kohusetäitja)** | **Lääne maavanem**2008–2011 | Järgnev**Merle Mäesalu (kohusetäitja)** |
| Eelnev**?** | **Lääne maavanem**2015–2017 | Järgnev**Eve East (maasekretär maavanema ülesandeis)** |
| Eelnev**?** | **Lääne-Nigula vallavolikogu esimees**2017–... | Järgnev**?** |